on Wednesday, 21 August 2013 19:48.
Die volgende 2 weke gaan Ari Welman en ek, Estelle Swanepoel, vegetariese resepte met jou deel. Ons gaan ook kyk na voedselintallerasie-resepte en resepte vir diabete. Luister na VONKELVROU om 09.00 vm elke dag op die senders van LICHVAAL STEREO 92.6 fm, en onthou Dinsdae is kosmaakdag.
SAMPIOENE MET PARMESAAN-POLENTA
200 ml gougaar-polenta, 80 ml botter, 1 ui, dun skyfies gesny, 2 knoffelhuisies fyngedruk, 750 gr sampioene gesny, 50 ml parmesaankaas gerasper, skaafsels parmesaankaas om voor te sit, olyfolie vir oordrup, 'n takkie pietersielie vir garnering.
Maak polenta gaar volgens aanwysings op pakkie. Sit deksel op en hou op baie lae hitte. Verhit botter in pan en voeg ui en knoffel by. Soteer 3 min lank. Voeg sampioene by en soteer 5 - 8 minute tot amper sag. Geur, sit deksel op en laat 5 minute saggies prut. Indien polenta te dik is, voeg bietjie kookwater by en roer goed. Roer res van botter en kaas by. Bedien met parmesaanskaafsels en pietersielie. Jy kan ekstra olyfolie bo-oor drup.
DEPT MAATSKAPLIKE ONTWIKKELING
on Sunday, 18 August 2013 18:07.
Maatskaplike Werkers, Ronel Hefer en Ouma Makokwe was vandag my ateljeegaste. Ons het weer gesels oor kinders en die groot rol wat opvoeding in ouerhuise speel.
Daar is ook gekyk na die gebruik van dwels, die kort- en langtermyn effek en die behandeling en rehabilitering van dwelmgebruikers.
Dis jou as ouer plig om jou kinders op te voed en reg te leer. Onthou daar is 'n baie dun grenslyn tussen aanranding en tugtiging. Tug jou kinders, ontneem hulle van voorregte bv selfone of TV, maar moenie jou kinders aanrand in die tugtigingsproses nie. Kyk na jou kind se gedrag en optrede, neem sy pseroonlikheid in ag en dissiplineer hom daarvolgens.
Indien jy enige raad of hulp verlang, kontak vir Ronel Hefer 079 874 1409. Jy kan ook die Departement Maatskaplike Ontwikkeling kontak - 018 632 1010/3022. Hulle kantore word gehuisves in die Ou Elgro Hotel Lichtenburg.
Maak jou kind verantwoordelik groot en gee onvoorwaardelike liefde.
DIE GESIG VAN 'N VROU
on Sunday, 18 August 2013 17:27.
Waaroor gaan die gesig van 'n vrou?
Dr Tessa van Wyjk deel vandag met ons oor hierdie ondewerp. Die amptelike beskrywing van die fisiese gesig is die voorste gedeelte van die kop wat al die sintuie huisves, reuk, gesig, hoor. Ook die mond wat ons gebruik om mee te praat en die kakebveen wat kan kou. Die anatomie van die gesig is baie belangrik om die gedrag, funksies en vir voorkoms van gesigsuitdrukkings te verstaan.
Die gesigsuitdrukking vertel ons baie van die karaktereienskappe van 'n persoon, 'n boodskap uit die persoon se binneste. Die nie-verbale kommunikasie is geweldig belangrik want jou gesig kan n sekere gemoed uitdruk sonder om 'n woord te se, of dit kan 'n sekere sentiment wat jy as persoon aan iets of iemand heg, uitdruk.
Onwillekeurig ontstaan die vraag of daar te veel klem op uiterlike skoonheid gele word. In baie gevalle is dit die waarheid, kyk maar in enige tydskrif. Dit help nie jy spandeer bauie geld aan uiterlike skoonheid en binne jouself is jy lelik nie. Daar moet ook 'n mooi innerlike wees wat dan jou uiterlike skoonheid gaan beklemtoon.
Wat kan mens alles op 'n vrou se gesig sien: vrees, bekommernis, minderwaardigheid, woede onvergewensgesindheid, maar ook vrede en vreugde.
Watter innerlike skoonheid is nodig om jou voorkoms te verander? Geloof, die kalmerende uitwerking van gebed, die skoonheid van selfaanvaarding, die grasieuse skoonheid van vergifnis en liefde, en jou pragtige persoonlikheid.
Dr Tessa vabn Wyjk se kontaknr is 082 804 9886 en haar e-pos is doctessa@gmail.com.
Gebruik jou persoonlikheid om lief te he en iemand te bereik, glimlag en wees lief vir mekaar.
Met baie liefde aan JOU.
on Tuesday, 13 August 2013 19:39.
Die laaste deel van ons vleisprogram. EK deel met jou 'n heerlike en maklike vleisbroodjie.
125 ml bruinrys, 1 ui gerasper, 500 gr maalvleis, 1 groot wortel fyn gerasper, 4 pikantrissies fyn gekap, 1 wiel fetakaas gekrummel, 30 ml tamatiesous, 15 ml worcestersous, 1 groot eier geklits, 30 ml vars gekapte pietersielie, 500 ml kersietamaties.
Kook rys tot gaar. Voorverhit oond tot 200 C. Smeer broodpan van 10 cm x 20 cm en voer uit met bakpapier, laat kante oorhang. Meng al die bestanddele saam behalwe kersietamaties. Skep in broodpan en druk baie goed vas, bedek met foelie en bak 60 min tot ferm. Laat staan 10 minute. Braai tamaties is pan, strooi sout en peper op en skep bo-op vleisbroodjie. Bedien met kapokaartappels.
Die broodjie vries uitstekend. Jy kan dit ook in individuele porsies (snytjies) vries vir latere gebruik.
OPSTAAN NA VAL
on Monday, 12 August 2013 20:22.
Past Dawie Senekal van die Christen Lewe Gemeente is saam met my aan die woord, en die tema is iets waarvan geen mens kan ontkom nie. Hoe staan jy op as jy geval het?
Die grootste fout wat mense maak is om te dink hulle kan op hulle eie krag staatmaak en opstaan. Dis 'n onbegaanbare taak en jy moet jou afhanklikheid van God besef. Dis baie belangrik om jouself te vergewe en ander te vergewe. Dalk sukkel jy met selfvergifnis. Onthou dat God vergewe as jy opreg voor Hom staan en dus moet jy jouself kan vergewe. Jy voel dalk baie onwaardig en dis moeilik om jouself te vergewe. Maar dis iets wat jy moet doen, net soos wat jy ander moet vergewe. Moenie jouself as 'n mislukking beskou nie. Die Here het 'n plan en doel vir jou lewe.
In Matt 18 lees ons van vergifnis, Jesus stel self die voorbeeld. Ons almal het gesondig, ons almal doen elke dag dinge wat nie reg is nie, al is dit net 'n verkeerde gedagte. Deur Jesus se voorbeeld in die WOORD word ons geleer om te vergewe en vry te spreek. Deur Sy bloed en kruisdood het Hy dit moontlik gemaak dat ons vergewe word.
Jy wil dalk met iemand gesels oor bg onderwerp of oor dinge wat jou pla. Past Dawie Senekal se kontaknr is 083 287 0107.